**Pályázati felhívás**

1. Hajdúböszörmény Város Önkormányzata

(4220 Hajdúböszörmény, Bocskai tér 1.)

a Gazdasági, Fejlesztési és Környezetvédelmi **Bizottság**

108/2024. (III.26.) GFK számú határozata alapján nyilvános pályázat útján

**Piaci alapon** meghatározott lakbér mellett bérbe adja

a **4220 Hajdúböszörmény, Karap Ferenc utca 9. 2.em. 9** **szám** alatt található lakást, mely alapterülete 51 nm-es, 2 szobás, összkomfortos, műszaki állapota jó. A lakásba együttesen beköltözők száma maximum: 5 fő, megállapított bérleti díj: **1.200**- Ft/m2/hó, valamint a tovább számlázott tételek megfizetése mellett. A megkötendő lakásbérleti szerződés időtartama 3 év. Kötelezően fizetendő óvadék összege 183.600,- Ft, melyet a lakásbérleti szerződés megkötésekor kell megfizetni a bérbeadó részére.

1. A lakás 2024. április 09. napján 10:00 órától 10:30 óráig megtekinthető.
2. A lakás állapota
3. 2. A rendeltetésszerű használatra alkalmas állapot kialakítása a bérlő feladata. Az elvégzendő munkák megjelölése és várható költségei: konyhabútor, szaniter és tűzhely hiányzik, várható költsége kb. 300.000.- ft.

A pályázatok elbírálása az önkormányzat tulajdonában álló lakások és nem lakás céljára szolgáló helyiségek bérbeadásának, valamint elidegenítésének feltételeiről szóló 3/2024. (I.25) önkormányzati rendelet vonatkozó szabályai szerint, valamint a rendelet 1. számú mellékletében lévő pontrendszer alapján a „Pályázati Szabályzat” alkalmazásával történik.

Érvényesen pályázni csak a Polgármesteri Hivatal lakásgazdálkodási ügyben illetékes osztályán (4220 Hajdúböszörmény, Bocskai tér 1. szám) átvehető, a hivatkozott rendelet 1. számú mellékletében szereplő „Pályázati Szabályzat” adatlapjának kitöltésével lehet.

A pályázatokat – a pályázati jogcím és a megpályázott lakás címének megjelölésével – zárt, megcímzetlen, feladót és más jelet nem tartalmazó borítékban kell benyújtani a Polgármesteri Hivatal (4220 Hajdúböszörmény, Bocskai tér 1.) központi iktatójába (földszint 21-es szoba) 2024. április 17. napján 14:00 óráig.

A pályázat beadását követően a pályázónak hiánypótlásra nincs lehetősége!

A pályázatok elbírálására előreláthatólag 2024. április hónapban (a Gazdasági, Fejlesztési és Környezetvédelmi **Bizottság** soron következő rendes ülésén) kerül sor. A pályázat eredményéről a lakásgazdálkodási ügyekben illetékes osztály írásban értesti a pályázókat.

**Az Önkormányzat fenntartja magának azon jogát, mely szerint a pályázati eljárást részben vagy egészben eredménytelennek nyilváníthatja indoklás nélkül.**